क्रिकेट ऑस्ट्रेलिया का फैसला ऑस्ट्रेलियन क्रिकेट पर बड़ा असर डालेगा. एक साल का बैन स्टीव स्मिथ और डेविड वॉर्नर के करियर और ऑस्ट्रेलियन क्रिकेट पर बड़ा असर डाल सकता है. लेकिन अपने फैसले से क्रिकेट ऑस्ट्रेलिया ने यह तय कर लिया कि फैसले का असर कोच, सपोर्ट स्टाफ और उन गेंदबाजों पर न पड़े, जिनके फायदे के लिए बॉल टेंपरिंग की जा रही थी. इस फैसले से उन्होंने नुकसान को कम से कम करने की कोशिश की है. साथ ही, यह संदेश तो दिया ही है कि टीम के किसी भी गुनाह के लिए ‘छोटे लोग’ ज्यादा जिम्मेदार होते हैं. भले ही हम और आप इससे सहमत न हों.